Spisak trenera Real Madrida CF
Real Madrid CF španski je nogometni klub sa sjedištem u Madridu. Smatra se jednim od najvećih nogometnih klubova u svijetu. Ima bogatu historiju te su neki od najpoznatijih trenera vodili ekipu u raznim takmičenjima. Spisak trenera Real Madrida jest popis svih trenera koji su vodili Real Madrid kao trener prvog tima. Prikazuje period mandata, kao i uspješnost svakog trenera pojedinačno. Također su uvršteni privremeni treneri. Klub je ukupno vodilo 40 trenera. Prvi trener Real Madrida bio je Arthur Johnson, koji je na klupi ostao deset godina, osvojivši Kup kralja 1917. godine. Najuspješniji trener Real Madrida u smislu osvojenih trofeja jest Miguel Muñoz, koji je osvojio devet titula La Lige, dva Kupa kralja, dvije titule prvaka Evrope i jedan Interkontinentalni kup. Muñoz je ujedno i trener s najdužim stažom, vodivši klub nepunih 14 godina u dva mandata.